ΕΛΛΗΝΙΚΗ ΔΗΜΟΚΡΑΤΙΑ
ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ
ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ ΠΕΛΛΑΣ
ΤΑΧ.Δ/ΝΣΗ: Διοικητήριο Πέλλας - Έδεσσα
ΤΑΧ. ΚΩΔΙΚΑΣ: 58200
ΤΗΛΕΦΩΝΟ: 2381351201
ΗΛ.Δ/ΝΣΗ: grantiper@pella.gr

Δελτίο Τύπου

								Έδεσσα, 6/12/2023

Τις εργασίες συντήρησης του δρόμου Γαλατάδων – Καρυώτισσας παρακολούθησε ο Αντιπεριφερειάρχης, Ιορδάνης Τζαμτζής.

Ολοκληρώνεται το πρώτο τμήμα του έργου που φέρει τον τίτλο «Προγραμματική Σύμβαση με το Δήμο Πέλλας για τη Συντήρηση Οδοστρωμάτων (Δημοτικές Οδοί Κρύας Βρύσης-Αξού-Γαλατάδων-Καρυώτισσας-Λεπτοκαρυάς)». Ειδικότερα στο τελικό στάδιο βρίσκεται η ασφαλτόστρωση του οδικού τμήματος που συνδέει τους Γαλατάδες με την Καρυώτισσα μήκους 1.800 μέτρων και στην είσοδο των Γαλατάδων, από την ΠΕΟ, μήκους 500 μέτρων. 
Ο Αντιπεριφερειάρχης Πέλλας, κ. Ιορδάνης Τζαμτζής, επισκέφθηκε την περιοχή, μαζί με το Δήμαρχο Πέλλας, κ. Γρηγόρη Στάμκο και τον Αντιδήμαρχο, κ. Θανάση Επιτροπάκη, καθώς το έργο  υλοποιείται στο πλαίσιο της συνεργασίας που έχει η Περιφερειακή Ενότητα Πέλλας με τους Δήμους και κατόπιν Προγραμματικής Σύμβασης που υπεγράφη μεταξύ των δύο φορέων Αυτοδιοίκησης.